CONVOCATÒRIA GENERAL PER LA QUAL ES REGULEN LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D'ALACANT PER AL CURS ACADÈMIC 2011/2012 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1840)
  + [Valencià](/va/acuerdo/1840)






Selector de idioma

Leer

* [Español](/es/acuerdo/1840)
* [Valencià](/va/acuerdo/1840)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA GENERAL PER LA QUAL ES REGULEN LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D'ALACANT PER AL CURS ACADÈMIC 2011/2012[Butlletí Oficial Universitat d'Alacant](/ca/Publicacion)
========================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA GENERAL PER LA QUAL ES REGULEN LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D'ALACANT PER AL CURS ACADÈMIC 2011/2012

Data d'aprovació
:   06/09/2011

Data de publicació
:   09/09/2011

Òrgan competent
:   Vicerector de Planificació d'Estudis

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1840.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1840)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1840)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA GENERAL PER LA QUAL ES REGULEN LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D'ALACANT PER AL CURS ACADÈMIC 2011/2012&url=https://www.boua.ua.es/va/acuerdo/1840)

**Títol:** CONVOCATÒRIA GENERAL PER LA QUAL ES REGULEN LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D'ALACANT PER AL CURS ACADÈMIC 2011/2012

**Secció:** CONVOCATÒRIES I CONCURSOS

**Òrgan:** Vicerector de Planificació d'Estudis

**Data d'aprovació:** dimarts, 6 de setembre de 2011

CONVOCATÒRIA GENERAL PER LA QUAL ES REGULEN LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D’ALACANT PER AL CURS ACADÈMIC 2011/2012

1.      ESTUDIS OBJECTE D’AQUESTA CONVOCATÒRIA

Els estudis per als quals poden sol·licitar-se aquestes beques són els que permeten l’obtenció de títols propis de postgrau i especialització (Màster, Especialista o Expert) organitzats per la Universitat d’Alacant.

2.      CARACTERÍSTIQUES DE LA BECA

Podran sol·licitar una beca tots els alumnes, siga la que siga la seua nacionalitat, que hagen sigut admesos per a fer algun dels estudis objecte d’aquesta convocatòria i que complisquen els requisits que s’hi estableixen.

La concessió d’aquesta beca serà incompatible amb qualsevol altre benefici de la mateixa finalitat, és a dir, destinat al pagament del corresponent import de la matrícula, encara de quantia diferent, que puga rebre’s d’altres entitats o persones públiques o privades.

El nombre de beques que haurà de concedir-se en cadascun dels estudis proposats serà, almenys, el 5% del nombre d’alumnes matriculats. En la convocatòria de cada estudi s’establirà el nombre de beques a concedir i la seua distribució entre beques completes i mitjanes.

Si el nombre d’alumnes matriculats és igual o inferior a 10 alumnes, el director d’estudis podrà optar per no oferir beques, excepte quan el pressupost del curs ho permeta per haver obtingut algun tipus de finançament. A partir d’11 alumnes, es concedirà mitja beca per cada interval de cinc alumnes matriculats (d’11 a 15, de 16 a 20, de 21 a 25, de 26 a 30, etc.)

En aplicació dels criteris establerts en els dos paràgrafs anteriors, per al càlcul del nombre de beques que s’hauran de concedir, s’aplicarà aquell que llanci el resultat més favorable per a l’alumne.

El curs podrà optar entre oferir només mitges beques o sumar aquestes per a constituir beques completes.

Les beques completes comportaran l’exempció total de les taxes de matrícula pagades a la Universitat d’Alacant, mentre que les mitges beques eximiran del pagament del 50% d’aquestes taxes.

L’exempció de taxes arribarà a únicament al total de crèdits necessaris per a obtenir el títol corresponent.

L’anul·lació de la matrícula d’algun dels beneficiaris de la beca donarà dret a la concessió d’una beca del mateix tipus al següent sol·licitant en la llista de prelació, sense que el primer d’ells puga reclamar la continuïtat en l’exempció si es matricula en posteriors edicions del curs.

3.      REQUISITS ACADÈMICS

Els alumnes sol·licitants hauran de tenir l’admissió del director d’estudis en el curs acadèmic per al qual se sol·licita la beca.

Els efectes de la beca queden supeditats a l’efectiva matriculació de l’alumne en l’estudi per al qual sol·licita la beca.

4.      PROCEDIMENT 4.1.    Constitució de les comissions de beques dels estudis

La Comissió de Beques de cada estudi estarà formada per:

-          El director d’estudis, que actuarà com a president.

-          El cap d’estudis, que actuarà com a secretari. En els estudis en què no hi haja aquesta figura, formarà part de la Comissió algun dels membres de l’equip directiu i, si no n’hi ha, un únic representant dels departaments, centres o instituts organitzadors de l’estudi.

-          Un representant del Consell d’Alumnes.

Per a la vàlida constitució de la Comissió serà necessària la presència de dos dels tres membres en segona convocatòria.

4.2.    Convocatòries específiques

Els directors d’estudis hauran de publicar les convocatòries específiques dels seus estudis en el període comprès entre la data de publicació d’aquesta convocatòria general en el Butlletí Oficial de la Universitat i els quinze dies següents a l’inici de l’estudi.

La convocatòria específica i els actes administratius que se’n deriven hauran de publicar-se en la pàgina web oficial de l’estudi, i tindran els efectes de notificació als interessats.

La convocatòria específica de cada estudi haurà de contenir:

-          Termini de presentació de sol·licituds, que serà com a mínim de 7 dies hàbils i com a màxim de 20 dies hàbils.

-          Forma i lloc de presentació de sol·licituds

-          Documentació a aportar

-          Nombre de beques completes i mitges beques que s’ofereixen

-          Barem a aplicar, que haurà d’ajustar-se a que estableix el punt sisè de la normativa, que indica:

“La baremació de les sol·licituds la farà la Comissió de Beques de cada estudi atorgant fins a un màxim de 5 punts, atenent a tots o a algun dels apartats següents:

-          Valoració de l’expedient acadèmic dels estudis que li han donat accés a l’estudi.

-          Valoració de les dades familiars i econòmiques

-          Valoració del currículum

La suma dels valors de ponderació de cadascun dels apartats anteriors haurà de ser igual a 5. En la convocatòria específica de cada estudi s’indicarà la ponderació que s’atorga a cadascun dels apartats anteriors.”

-          Es podrà vincular la concessió de la beca a la superació dels estudis, la qual cosa haurà d’indicar-se expressament en la convocatòria.

La proposta de convocatòria haurà d’enviar-se al CEDIP almenys 7 dies hàbils abans de publicar-la, per a revisar-la i arxivar-la en l’expedient de l’estudi juntament amb el model de sol·licitud proposat. El CEDIP comunicarà als organitzadors si són conformes o no ambdós documents.

4.3.    Presentació de sol·licituds

Tot interessat a participar en el procés haurà de presentar la seua sol·licitud i la documentació requerida, en el termini, forma i lloc establerts en la convocatòria específica de cada estudi.

4.4.    Llista provisional de sol·licituds admeses i excloses a la fase de baremació

La Comissió de Beques ha de reunir-se dins dels 7 dies hàbils següents a la finalització del termini de presentació de sol·licituds per a revisar-les i publicar la llista provisional de sol·licituds admeses i excloses, i establir un termini de 7 dies hàbils perquè els alumnes puguen esmenar la seua sol·licitud.

4.5.    Llista definitiva de sol·licituds admeses i excloses a la fase de baremació

La Comissió de Beques es reunirà dins dels 7 dies hàbils següents a la finalització del termini establit en el punt anterior per a valorar les esmenes presentades i publicar la llista definitiva de sol·licituds admeses i excloses a la fase de baremació.

4.6.    Baremació

En la mateixa reunió en la qual s’acorda publicar la llista definitiva de sol·licituds o en els 7 dies hàbils següents, la Comissió de Beques baremarà les sol·licituds presentades d’acord amb els criteris establits en la convocatòria específica i remetrà al CEDIP el resultat de la baremació i la proposta provisional d’adjudicació de beques.

4.7.    Informe tècnic del CEDIP

En els 7 dies hàbils següents a la recepció de la proposta provisional d’adjudicació, el CEDIP emetrà informe tècnic dirigit a la Comissió de Beques.

Si l’informe del CEDIP fóra desfavorable, la Comissió de Beques haurà de corregir les incidències detectades o emetre les al·legacions que considere oportunes en el termini de 7 dies hàbils i recaptar de nou l’informe tècnic del CEDIP.

4.8.    Proposta provisional d’adjudicació de beques

En els 7 dies hàbils següents a la recepció de l’informe tècnic favorable del CEDIP, la Comissió de Beques publicarà la proposta provisional d’adjudicació de beques, i obrirà un termini de 7 dies hàbils per a la presentació de reclamacions davant la Comissió de Beques.

4.9.    Proposta definitiva d’adjudicació de beques

En els 7 dies hàbils següents a la finalització del termini de presentació de reclamacions, la Comissió de Beques es reunirà per a resoldre-les i enviar al CEDIP la proposta definitiva.

4.10.Resolució del vicerector

En els 7 dies hàbils següents a la recepció de la proposta definitiva, el CEDIP comprovarà que coincideix amb la proposta provisional i elevarà al Vicerectorat de Planificació d’Estudis la proposta definitiva perquè el vicerector signe la resolució en el termini màxim de 7 dies hàbils.

4.11.Publicació de la resolució

En els 7 dies hàbils següents a la recepció de la resolució signada pel vicerector es publicarà la resolució en la pàgina web del CEDIP.

Contra la resolució del vicerector es pot interposar recurs d’alçada davant el rector.

5.      EFECTES DE LA CONCESSIÓ DE LA BECA

La presentació de la sol·licitud de beca no eximirà del pagament de l’import de la matriculació en els terminis establits. Una vegada obtinguda la beca, si l’import concedit és inferior a l’import pagat per l’alumne, se li aplicarà l’exempció, que es distribuirà entre els terminis pendents de pagament segons els percentatges de cadascun d’aquests. En cas contrari, es farà la devolució de l’excés abonat.

6.      OBLIGACIONS DELS SOL·LICITANTS

Els sol·licitants de beca estan obligats a presentar tota la documentació que se’ls sol·licite en la convocatòria, o en els períodes de correcció d’errors, en les condicions i terminis establits a aquest efecte. Qualsevol falsedat documental o ocultació de dades que es detecte en l’expedient de sol·licitud donarà lloc a l’anul·lació immediata de la possible concessió de beca.

Alacant, 6 de setembre de 2011

El Vicerrector de Planificación de Estudios

Joaquín Juan Marhuenda Fructuoso





[Carretera Sant Vicent del Raspeig s/n  
03278 Sant Vicent del Raspeig - Alacant  
 Tel. 53 241 8536 - Fax 21 917 1145](https://www.google.es/maps/@75.618815,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12563&trk=tyah&trkInfo=tarId%2H5611415408936%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)